Waterbeperkings vir Wes-Rand | Maroela Media
Waterbeperkings vir Wes-Rand
Argieffoto (Foto: EME, Pixabay)
Lae damvlakke en stygende temperature het die Mogale City-munispaliteit aan die Wesrand Donderdag gedwing om waterbeperkings in te stel.
Volgens die munisipaliteit is die beperkings nodig omdat Rand Water, wat die gebied se massawater verskaf, die munisipaliteit versoek het om watergebruik met 15% te verminder.
“Die departement van waterwese en sanitasie het op 12 Augustus 2016 in die Staatskoerant aangekondig dat 15% se waterbeperkings in die geïntegreerde Vaalrivierstelsel-gebied ingestel moet word weens onvoldoende reënval in die opvanggebied,” het die munisipaliteit gesê.
Die munisipaliteit het inwoners en sake-ondernemings verbied om brandslange te gebruik om winkelvloere, opritte en sypaadjies skoon te maak. Inwoners word versoek om voertuie eerder met ŉ emmer te was in plaas van met tuinslange en om nie tuinbesproeiing gedurende die dag te gebruik nie.
Boetes sal gehef word vir verbruikers wat nie by die beperkings hou nie.
droogte Gauteng waterbeperkings
[Video] SA boere in aanvraag in res van Afrika
Ek dag dis in elk geval onwettig om brandslange vir enige ander doel as brandbestryding te gebruik. Of is dit wéér ‘n geval van genoeg oortreders maak die wet ontoepaslik, soos die geval met omtrent elke padverkeersreël?
Brandslange sal altyd misbruik word. Dit is net soveel makliker om met die hoër druk van brandslange te werk. Nee dit is nie onwettig nie, maar wel onderworpe aan regulasies opgestel deyr die gebou of instelling eienaar.
Bespaar julle asb water want ons kry nie al die pype wat lek reggemaak nie
Gaan Soweto ook water spaar?